Imtella' Ottubru 31, 2021 Miet ir-restorantier Ado Campeol, li huwa magħruf bħala "missier it-Tiramisù", anki jekk fil-verità, din id-deżerta ġiet ivvintata minn martu. Campeol kien sid ir-restorant Alle Beccherie fin-naħa ta' fuq tal-Italja, li fl-1972 ħareġ b'deżertà ġdida fil-menù li minnufih saret popolari ma' 'chefs' madwar id-dinja. It-Tiramisù tista' tgħid li ġie vvintat bi żball fil-kċina ta' Campeol, meta l-kok Roberto Linguanotto kien qed jagħmel ġelat tal-vanilla u bi żball waqqa' l-mascaropone mal-bajd u z-zokkor. Meta nduna li din it-taħlita kellha togħma tajba, qal b'dan lil mart Ado; Alba, li sabet ix-xoqqa f'moxtha biex toħroġ b'deżerta ġdida. Flimkien huma ddeċidew li jżidu l-biskuttini mxarrbin bil-kafe u fuqhom raxxew il-kokkodina biex ħolqu dik li sejħu Tireme Sù.